Vengdayîşê 30 rêxistinanê Ewropa rîpelê înternetî yê Rêxistina Efû ya Mîyanneteweyîye ser o 30ê adare de ame weşanayene.
Eşkerayîye de ame vatene ke Tirkîya de yê pawitoxanê heqanê merdiman tede cuya xeylêk tepişteyan ser o rîyê vîrusê Korona ra tehlukeyêko pîl esto û ame waştene ke cade wa tepişteyî bêrê veradayene. Reyna ame waştene ke rojnamegerî, pawitoxê heqanê merdiman û tepişteyê bînî yê ke fikranê xo ra semed zîndan de yê bêrê veradayene. Rêxistinan qanûnê înfazê ceza yo ke amadekarîya ci yena kerdene vist vîrî û vat: ''Nê vernîyazî ra yeno famkerdene ke nê merdimî yê ke vera nêdîyenê mabênê dêsan de do bimirê. Hukmat ganî plansazîya xo bikero. Ganî pêro tepişteyî xizmetê weşîye ra fayde bivînê.''
Eşkerayîye de ame îfadekerdene ke no vernîyazê qanûnî do bi hawayêkê xirabî tesîrê rojnamegeran, sîyasetmedaran, pawitoxanê heqanê merdiman ê sey Selahattîn Demîrtaş, Osman Kavala, Ahmet Altan bikero. Rêxistinan wina venga dewleta tirke da: ''Ma venga selahîyetdaranê dewleta tirke ya ke na rewşe sey firsendêk vînena danê ke merdimê ke nêheqî ra zîndan de yê, weşîya înan ser o gefêko pîl esto û ganî cade nê bêrê veradayene.''
Rêxistinê ke îmza daye na eşkerayîye
ARTICLE 19 Punto24,
Platform for Independent Journalism
Amnesty International
ARTICOLO 21
Association of European Journalists (AEJ)
Cartoonists’ Rights Network International (CRNI)
Committee to Protect Journalists (CPJ)
Danish PEN
English PEN
European Centre for Press and Media Freedom (ECPMF)
European Federation of Journalists (EFJ)
Freedom House
Frontline Defenders
German PEN
Index on Censorship Initiative for Free Expression – Turkey (IFoX)
International Press Institute (IPI)
IPS Communication Foundation/bianet
IFEX – the Global Network Defending and Promoting Free Expression
Norwegian PEN
Osservatorio Balcani e Caucaso Transeuropa (OBCT)
PEN Canada Reporters Without Borders (RSF)
South East Europe Media Organisation (SEEMO)
Swedish PEN Turkey Human Rights Litigation Support Project (TSLP)
Wan-Ifra/World Association of News Publishers
